Ir-Regolament tal-Kummissjoni (KE) Nru 1184/2003
tat-2 ta' Lulju 2003
jemenda għall-għoxrin darba r-Regolament tal-Kunsill (KE) li jimponi ċerti miżuri speċifiċi u restrittivi diretti kontra ċertu persuni u entitajiet assoċjati ma' Usama bin Laden, l-Al-Qaida network u t-Taliban, u jħassar ir-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KE) Nru 881/2002 ta' 27 ta' Mejju 2002 fejn impona certu miżuri speċifiċi u restrittivi diretti kontra certu persuni u entitajiet assoċjati ma' Usama bin Laden, l-Al-Qaida network u t-Taliban, u ħassar ir-Regolament (KE) Nru 467/2001 li jipprojbixxi l-esportazzjoni ta' ċerta merkanzija u servizzi lejn l-Afghanistan, isaħħaħ il-projbizzjoni tat-titjiriet u jestendi l-iffriżar tal-fondi u riżorsi finanzjarji oħra li jolqtu t-Taliban ta' l-Afghanistan [1], bħal ma kien l-aħħar emendat bir-Regolament tal-Kummissjoni (KE) Nru 1012/2003 [2], u partikolarment l-Artikolu 7, l-ewwel inċiż, tiegħu,
Billi:
(1) L-Anness I għar-Regolament (KE) Nru 881/2002 iniżżel il-persuni, gruppi, u entitajiet koperti bl-iffriżar tal-fondi u riżorsi ekonomiċi taħt dak ir-Regolament.
(2) Fil-25 ta' Ġunju 2003, il-Kumitat tas-Sanzjonijiet iddeċieda li jemenda l-lista ta' persuni, gruppi u entitajiet għal-liema l-iffriżar tal-fondi u riżorsi ekonomiċi għandhom jgħoddu. Għaldaqstant l-Anness I għandu jiġi emendat kif suppost,
ADOTTAT DAN IR-REGOLAMENT:
Artikolu 1
L-Anness I għar-Regolament (KE) Nru 881/2002 hu hawnhekk emendat skond l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ wara dak il-jum li jkun ġie ppubblikat fil-Ġurnal Uffiċjail ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' Lulju 2003.